phoneee/thai-legal-corpus huggingface dataset:
ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ อข. ๑/๒๕๕๑เรื่องการจดทะเบียนกองทุนสำรองเลี้ยงชีพ[๑] โดยที่มาตรา๘ วรรคสอง แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ กำหนดให้นายทะเบียนกองทุนสำรองเลี้ยงชีพประกาศการรับจดทะเบียนกองทุนสำรองเลี้ยงชีพในราชกิจจานุเบกษานายทะเบียนกองทุนสำรองเลี้ยงชีพจึงประกาศรายชื่อกองทุนสำรองเลี้ยงชีพที่ได้รับจดทะเบียนไว้ ดังต่อไปนี้๑.กองทุนสำรองเลี้ยงชีพ พนักงาน ปตท.สผ.๒ ซึ่งจดทะเบียนแล้ว ทะเบียนเลขที่ ๑/๒๕๕๐ ตั้งแต่วันที่๑ มกราคม ๒๕๕๐๒.กองทุนสำรองเลี้ยงชีพ เจ้าหน้าที่ของสหกรณ์ ซึ่งจดทะเบียนแล้ว ทะเบียนเลขที่๒/๒๕๕๐ ตั้งแต่วันที่ ๒๕ มกราคม ๒๕๕๐๓.กองทุนสำรองเลี้ยงชีพ กลุ่มบริษัท เอสซี แอสเสท ซึ่งจดทะเบียนแล้ว ทะเบียนเลขที่ ๓/๒๕๕๐ตั้งแต่วันที่ ๑ กุมภาพันธ์ ๒๕๕๐๔.กองทุนสำรองเลี้ยงชีพ บริษัท โตชิบาคอนซูมเมอร์โปรดัคส์ (ประเทศไทย) จำกัด ซึ่งจดทะเบียนแล้วทะเบียนเลขที่ ๔/๒๕๕๐ ตั้งแต่วันที่ ๑ เมษายน ๒๕๕๐๕.กองทุนสำรองเลี้ยงชีพ บีทีเอส ซึ่งจดทะเบียนแล้ว ทะเบียนเลขที่ ๕/๒๕๕๐ตั้งแต่วันที่ ๑ เมษายน ๒๕๕๐๖.กองทุนสำรองเลี้ยงชีพ ทหารไทยธนบดี ซึ่งจดทะเบียนแล้ว ทะเบียนเลขที่ ๖/๒๕๕๐ ตั้งแต่วันที่๒๐ กรกฎาคม ๒๕๕๐๗.กองทุนสำรองเลี้ยงชีพ JUMBO 25 ซึ่งจดทะเบียนแล้ว ทะเบียนเลขที่ ๗/๒๕๕๐ ตั้งแต่วันที่๒๐ กรกฎาคม ๒๕๕๐๘.กองทุนสำรองเลี้ยงชีพ ฮัพซูน โกลบอลกรุ๊ป ซึ่งจดทะเบียนแล้ว ทะเบียนเลขที่ ๘/๒๕๕๐ ตั้งแต่วันที่๑ สิงหาคม ๒๕๕๐๙.กองทุนสำรองเลี้ยงชีพ พนักงานธนาคารแห่งประเทศไทย (กองทุนที่ ๑)ซึ่งจดทะเบียนแล้วทะเบียนเลขที่ ๙/๒๕๕๐ ตั้งแต่วันที่ ๑ ตุลาคม ๒๕๕๐๑๐.กองทุนสำรองเลี้ยงชีพ พนักงานธนาคารแห่งประเทศไทย (กองทุนที่ ๓) ซึ่งจดทะเบียนแล้วทะเบียนเลขที่ ๑๐/๒๕๕๐ ตั้งแต่วันที่ ๑ ตุลาคม ๒๕๕๐ประกาศ ณ วันที่ ๑๙กุมภาพันธ์ พ.ศ. ๒๕๕๑ธีระชัย ภูวนาถนรานุบาลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ในฐานะนายทะเบียนกองทุนสำรองเลี้ยงชีพวัชศักดิ์/จัดทำ๑ เมษายน ๒๕๕๑จุฑามาศ/ปรับปรุง๒๘ มีนาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๖๒ ง/หน้า ๔๑/๒๗ มีนาคม ๒๕๕๑
ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องยกเลิกประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย(ฉบับที่๒) พ.ศ. ๒๕๔๘พ.ศ.๒๕๕๐ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย (ฉบับที่ ๒) พ.ศ. ๒๕๔๘ ลงวันที่ ๕ ตุลาคม พ.ศ.๒๕๔๘กำหนดให้เรียกเก็บอากรตอบโต้การทุ่มตลาดสำหรับการนำเข้าสินค้าหลอดภาพโทรทัศน์สีตามพิกัดอัตราศุลกากรประเภทที่ ๘๕๔๐.๑๑ เฉพาะสินค้าหลอดภาพโทรทัศน์สีจอโค้งที่มีขนาด ๑๔ นิ้ว ๒๐ นิ้ว ๒๑ นิ้ว และ ๒๕ นิ้วและสินค้าหลอดภาพโทรทัศน์สีจอแบนที่มีขนาด ๒๑ นิ้วที่มีแหล่งกำเนิดจากประเทศมาเลเซีย ในอัตราร้อยละ ๐ - ๗ ของราคา ซี. ไอ. เอฟ.และประกาศกรมการค้าต่างประเทศ เรื่องเปิดการทบทวนความจำเป็นในการใช้บังคับอากรตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย พ.ศ. ๒๕๕๐ ลงวันที่ ๒๑ มีนาคม พ.ศ. ๒๕๕๐ นั้นบัดนี้คณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่ ๒๖ กันยายนพ.ศ. ๒๕๕๐ว่าสถานการณ์ปัจจุบันไม่มีความจำเป็นในการใช้บังคับอากรตอบโต้การทุ่มตลาดตามประกาศคณะกรรมการดังกล่าวต่อไปเนื่องจากอุตสาหกรรมภายในผู้ยื่นคำขอให้มีมาตรการตอบโต้การทุ่มตลาดตามประกาศกรมการค้าต่างประเทศ เรื่อง เปิดการไต่สวนการทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย พ.ศ. ๒๕๔๗ได้เลิกกิจการและอุตสาหกรรมภายในรายที่เหลืออยู่ไม่มีแนวโน้มจะได้รับความเสียหายตามมาตรา๑๙ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ จึงให้ยุติการเรียกเก็บอากรตอบโต้การทุ่มตลาดดังกล่าวอาศัยอำนาจตามความในมาตรา๕๖ และมาตรา ๗๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องยกเลิกประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าหลอดภาพโทรทัศน์สี ที่มีแหล่งกำเนิดจากประเทศมาเลเซีย(ฉบับที่ ๒) พ.ศ. ๒๕๔๘ พ.ศ. ๒๕๕๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าหลอดภาพโทรทัศน์สี ที่มีแหล่งกำเนิดจากประเทศมาเลเซีย(ฉบับที่ ๒) พ.ศ. ๒๕๔๘ข้อ ๔ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายในสามสิบวันนับแต่วันที่ได้รับแจ้งคำวินิจฉัยประกาศ ณ วันที่ ๑๗ตุลาคม พ.ศ. ๒๕๕๐เกริกไกร จีระแพทย์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๑๖๔ ง/หน้า ๖๘/๒๙ ตุลาคม ๒๕๕๐
ประกาศกรมสรรพสามิตเรื่อง หลักเกณฑ์ วิธีการและแบบการทำบัญชีประจำวันแสดงรายการเกี่ยวกับการผลิตและการจำหน่ายการใช้และการเก็บรักษาเครื่องหมายแสดงการเสียภาษี[๑] อาศัยอำนาจตามความในมาตรา ๗๓ (๔) และมาตรา ๘๐วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตออกประกาศไว้ดังต่อไปนี้ข้อ ๑ ผู้ได้รับอนุญาตให้ผลิตเครื่องหมายแสดงการเสียภาษีจดทะเบียนต้องทำบัญชีประจำวันแสดงรายการเกี่ยวกับการผลิตและการจำหน่ายเครื่องหมายแสดงการเสียภาษี ตามแบบ ภส.๐๖ - ๐๗ ท้ายประกาศนี้และต้องทำให้แล้วเสร็จภายในเวลา ๑๐.๐๐ นาฬิกาของวันรุ่งขึ้นบัญชีนี้ให้เก็บไว้ ณโรงงานข้อ ๒ ผู้ประกอบอุตสาหกรรมต้องทำบัญชีประจำวันแสดงรายการเกี่ยวกับการใช้และการเก็บรักษาเครื่องหมายแสดงการเสียภาษีจดทะเบียนตามแบบ ภส.๐๖ - ๑๑ ท้ายประกาศนี้ และต้องทำให้แล้วเสร็จภายในเวลา ๑๐.๐๐ นาฬิกาของวันรุ่งขึ้นบัญชีนี้ให้เก็บไว้ ณ โรงอุตสาหกรรมข้อ ๓ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. บัญชีประจำวันแสดงรายการเกี่ยวกับการผลิตและการจำหน่ายเครื่องหมายแสดงการเสียภาษีจดทะเบียน ตามมาตรา ๗๓(๔) แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๐๗)๒. บัญชีประจำวันแสดงรายการเกี่ยวกับการใช้และการเก็บรักษาเครื่องหมายแสดงการเสียภาษีจดทะเบียนตามมาตรา ๘๐ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๑๑)(ดูข้อมูลจากภาพกฎหมาย)พัชรภรณ์/จัดทำ๔ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๒๑๕ (เล่มที่ ๑)/๒๔ พฤษภาคม๒๕๖๑
กฎกระทรวงกฎกระทรวงฉบับที่ ๑๐ (พ.ศ.๒๕๒๖)ออกตามความในพระราชบัญญัติระเบียบข้าราชการฝ่ายตุลาการพ.ศ. ๒๕๒๑ อาศัยอำนาจตามความในมาตรา ๑๓ และมาตรา ๒๗ (๑๑) แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ ข้อ ๑ ให้ยกเลิกกฎกระทรวงฉบับที่ ๒ (พ.ศ. ๒๕๒๒) ออกตามความในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ ข้อ ๒ โรคตามมาตรา ๒๗ (๑๑) คือ (๑) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม (๒) วัณโรคในระยะอันตราย (๓) โรคเท้าช้างในระยะที่ปรากฏอาการเป็นที่รังเกียจแก่สังคม (๔) โรคติดยาเสพติดให้โทษ (๕) โรคพิษสุราเรื้อรัง ให้ไว้ ณ วันที่ ๑๕ สิงหาคม พ.ศ. ๒๕๒๖ พิภพ อะสีติรัตน์ รัฐมนตรีว่าการกระทรวงยุติธรรมหมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากโรคเรื้อนเป็นโรคที่สามารถรักษาให้หายขาดได้และเมื่อได้รับการรักษาจนหายขาดแล้วผู้ป่วยก็สามารถประกอบอาชีพได้เหมือนบุคคลธรรมดา ทั้งพระราชบัญญัติโรคติดต่อ พ.ศ.๒๕๒๓ และประกาศกระทรวงสาธารณสุข เรื่อง โรคติดต่อและอาการสำคัญ ออกตามความพระราชบัญญัติดังกล่าวก็กำหนดให้โรคเรื้อนเป็นโรคประเภทโรคติดต่อเท่านั้นสมควรแก้ไขการกำหนดให้บุคคลซึ่งเป็นโรคเรื้อนเป็นบุคคลไม่เหมาะสมรับราชการเป็นข้าราชการตุลาการเป็นกำหนดให้เฉพาะผู้ป่วยเป็นโรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคมเท่านั้นเป็นผู้ขาดคุณสมบัติในการรับราชการดังกล่าวและโดยที่ยาเสพติดให้โทษเมื่อมีการใช้อย่างไม่ถูกต้อง ทั้งผู้ติดยาเสพติดให้โทษชนิดร้ายแรงและผู้ติดยาเสพติดให้โทษทั่วไปต่างก็เป็นที่น่ารังเกียจแก่สังคมไม่เหมาะสมที่จะให้รับราชการเป็นข้าราชการตุลาการสมควรแก้ไขโรคยาเสพติดให้โทษอย่างร้ายแรงเป็นโรคติดยาเสพติดให้โทษ จึงจำเป็นต้องออกกฎกระทรวงนี้[รก.๒๕๒๖/๑๓๘/๕พ./๒๔ สิงหาคม ๒๕๒๖]
คำพิพากษาศาลฎีกาที่ 757/2538หลักกฎหมาย: โกดังของโจทก์ที่ถูกเพลิงไหม้เป็นอาคารชั้นเดียว แต่โจทก์แจ้งเท็จแก่จำเลยที่ 1 ผู้รับประกันภัยขณะเอาประกันภัยโกดังดังกล่าวว่า เป็นอาคารสองชั้นเพื่อได้มูลค่าประกันสูงขึ้นนั้น เป็นการปฏิบัติผิดเงื่อนไขในกรมธรรม์ประกันภัยซึ่งกำหนดไว้ว่า ความรับผิดเพื่อการสูญหายหรือการเสียหายของจำเลยที่ 1 ที่มีต่อผู้เอาประกันภัยเป็นอันลบล้างไปเมื่อผู้เอาประกันภัยแสดงรายการอันเป็นเท็จเพื่อจะได้มาซึ่งประโยชน์ตามกรมธรรม์ และเป็นการฉ้อฉลจำเลยที่ 1 จำเลยที่ 1 จึงไม่ต้องรับผิดใช้ค่าสินไหมทดแทนให้แก่โจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 757/2538นายภักดี ปฏิยัตต์โยธินโจทก์บริษัทพิพัทธ์ประกันภัย จำกัดจำเลย ป.พ.พ. ม. 861, ม. 867, ม. 877, ม. 879โกดังของโจทก์ที่ถูกเพลิงไหม้เป็นอาคารชั้นเดียว แต่โจทก์แจ้งเท็จแก่จำเลยที่ 1 ผู้รับประกันภัยขณะเอาประกันภัยโกดังดังกล่าวว่า เป็นอาคารสองชั้นเพื่อได้มูลค่าประกันสูงขึ้นนั้น เป็นการปฏิบัติผิดเงื่อนไขในกรมธรรม์ประกันภัยซึ่งกำหนดไว้ว่า ความรับผิดเพื่อการสูญหายหรือการเสียหายของจำเลยที่ 1 ที่มีต่อผู้เอาประกันภัยเป็นอันลบล้างไปเมื่อผู้เอาประกันภัยแสดงรายการอันเป็นเท็จเพื่อจะได้มาซึ่งประโยชน์ตามกรมธรรม์ และเป็นการฉ้อฉลจำเลยที่ 1 จำเลยที่ 1 จึงไม่ต้องรับผิดใช้ค่าสินไหมทดแทนให้แก่โจทก์(สมคิด ไตรโสรัส-นิเวศน์ คำผอง-สถิตย์ ไพเราะ)ศาลแพ่ง - นายประชิต ศรศักดาศาลอุทธรณ์ - หม่อมหลวงเฉลิมชัย เกษมสันต์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 757/2538นายภักดี ปฏิยัตต์โยธินโจทก์บริษัทพิพัทธ์ประกันภัย จำกัดจำเลย ป.พ.พ. ม. 861, ม. 867, ม. 877, ม. 879โกดังของโจทก์ที่ถูกเพลิงไหม้เป็นอาคารชั้นเดียว แต่โจทก์แจ้งเท็จแก่จำเลยที่ 1 ผู้รับประกันภัยขณะเอาประกันภัยโกดังดังกล่าวว่า เป็นอาคารสองชั้นเพื่อได้มูลค่าประกันสูงขึ้นนั้น เป็นการปฏิบัติผิดเงื่อนไขในกรมธรรม์ประกันภัยซึ่งกำหนดไว้ว่า ความรับผิดเพื่อการสูญหายหรือการเสียหายของจำเลยที่ 1 ที่มีต่อผู้เอาประกันภัยเป็นอันลบล้างไปเมื่อผู้เอาประกันภัยแสดงรายการอันเป็นเท็จเพื่อจะได้มาซึ่งประโยชน์ตามกรมธรรม์ และเป็นการฉ้อฉลจำเลยที่ 1 จำเลยที่ 1 จึงไม่ต้องรับผิดใช้ค่าสินไหมทดแทนให้แก่โจทก์(สมคิด ไตรโสรัส-นิเวศน์ คำผอง-สถิตย์ ไพเราะ)ศาลแพ่ง - นายประชิต ศรศักดาศาลอุทธรณ์ - หม่อมหลวงเฉลิมชัย เกษมสันต์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงพลังงานประกาศกระทรวงพลังงานเรื่องกำหนดเขตระบบการขนส่งปิโตรเลียมทางท่อในท้องที่อำเภอเมืองฉะเชิงเทราและอำเภอบางน้ำเปรี้ยวจังหวัดฉะเชิงเทรา[๑] ด้วยบริษัท ปตท. จำกัด (มหาชน)มีความจำเป็นจะต้องดำเนินการก่อสร้างวางระบบการขนส่งปิโตรเลียมทางท่อและเครื่องหมายแสดงเขตในท้องที่อำเภอเมืองฉะเชิงเทรา และอำเภอบางน้ำเปรี้ยว จังหวัดฉะเชิงเทราเพื่อนำก๊าซธรรมชาติมาพัฒนาและรองรับการขยายตัวทางเศรษฐกิจและอุตสาหกรรมอันเป็นประโยชน์ในทางเศรษฐกิจและความมั่นคงของประเทศดังนั้น เพื่อประโยชน์ในการบำรุงรักษาและความปลอดภัยต่อระบบการขนส่งปิโตรเลียมทางท่ออาศัยอำนาจตามความในมาตรา ๔ แห่งพระราชกฤษฎีกากำหนดอำนาจสิทธิ และประโยชน์ ของบริษัท ปตท. จำกัด (มหาชน) พ.ศ. ๒๕๔๔รัฐมนตรีว่าการกระทรวงพลังงานจึงประกาศกำหนดเขตระบบการขนส่งปิโตรเลียมทางท่อและเครื่องหมายแสดงเขตระบบการขนส่งปิโตรเลียมทางท่อ ดังต่อไปนี้ข้อ ๑เขตระบบการขนส่งปิโตรเลียมทางท่อโดยเริ่มต้นจากจุดเชื่อมต่อระบบท่อสายประธานขนาดเส้นผ่าศูนย์กลาง ๑๖ นิ้วในท้องที่ตำบลวังตะเคียน อำเภอเมืองฉะเชิงเทรา จังหวัดฉะเชิงเทราถึงสถานีควบคุมความดันและวัดปริมาตรก๊าซ บริษัท ควอลิตี้ คอฟฟี่ โปรดักท์ส จำกัดท้องที่ตำบลศาลาแดง อำเภอบางน้ำเปรี้ยว จังหวัดฉะเชิงเทรา ผ่านท้องที่ต่างๆดังต่อไปนี้(๑)ช่วงที่ ๑ มีขนาดความกว้างของเขต ๔ เมตร และความยาวของเขต ๒,๒๕๐ เมตรวางอยู่ในท้องที่ตำบลวังตะเคียน และตำบลคลองนครเนื่องเขต อำเภอเมืองฉะเชิงเทราและตำบลศาลาแดง อำเภอบางน้ำเปรี้ยว จังหวัดฉะเชิงเทรา(๒)ช่วงที่ ๒ มีขนาดความกว้างของเขต ๔ เมตร และความยาวของเขต ๖,๘๙๓ เมตร วางอยู่ในเขตทางหลวงแผ่นดินหมายเลข ๓๐๔ ท้องที่ตำบลคลองนครเนื่องเขตอำเภอเมืองฉะเชิงเทรา และตำบลศาลาแดง อำเภอบางน้ำเปรี้ยว จังหวัดฉะเชิงเทรา(๓) ช่วงที่๓ มีขนาดความกว้างของเขต ๔ เมตร และความยาวของเขต ๖๒๔ เมตรวางอยู่ในท้องที่ตำบลศาลาแดง อำเภอบางน้ำเปรี้ยว จังหวัดฉะเชิงเทราข้อ ๒สถานีควบคุมระบบการขนส่งปิโตรเลียมทางท่อ เนื้อที่ประมาณ ๑-๐-๐๐ ไร่ตั้งอยู่ในท้องที่ตำบลวังตะเคียน อำเภอเมืองฉะเชิงเทรา จังหวัดฉะเชิงเทราประกาศณ วันที่ ๓๑ มีนาคม พ.ศ. ๒๕๔๖พรหมินทร์เลิศสุริย์เดชรัฐมนตรีว่าการกระทรวงพลังงาน[เอกสารแนบท้าย]๑. แผนที่ท้ายประกาศกระทรวงพลังงาน เรื่องกำหนดเขตระบบการขนส่งปิโตรเลียมทางท่อโครงการท่อส่งก๊าซธรรมชาติไปยังบริษัทควอลิตี้ คอฟฟี่ โปรดักท์ส จำกัด ลงวันที่ 31 มีนาคม พ.ศ. 2546๒.เครื่องหมายแสดงเขตระบบการขนส่งปิโตรเลียมทางท่อตามประกาศกระทรวงพลังงานเรื่อง กำหนดเขตระบบการขนส่งปิโตรเลียมทางท่อโครงการท่อส่งก๊าซธรรมชาติไปยังบริษัทควอลิตี้ คอฟฟี่ โปรดักท์ส จำกัด ลงวันที่ 31 มีนาคม พ.ศ. 2546(ดูข้อมูลจากภาพกฎหมาย)ฐิติพงษ์/พิมพ์๗ธันวาคม ๒๕๔๘[๑]รก.๒๕๔๖/พ๔๘ง/๓/๒๔เมษายน ๒๕๔๖
กฎกระทรวงกำหนดลักษณะของเหรียญกษาปณ์ที่ระลึก 150 ปี กระทรวงการต่างประเทศ พ.ศ. 2568กฎกระทรวง กำหนดลักษณะของเหรียญกษาปณ์ที่ระลึก ๑๕๐ ปี กระทรวงการต่างประเทศ พ.ศ. ๒๕๖๘อาศัยอำนาจตามความในมาตรา ๕ วรรคหนึ่ง แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์ที่ระลึกในโอกาสครบ ๑๕๐ ปี กระทรวงการต่างประเทศ ในวันที่ ๑๔ เมษายน พ.ศ. ๒๕๖๘ ตามบัญชีท้ายกฎกระทรวงนี้ให้ไว้ ณ วันที่ ๒๐ มีนาคม พ.ศ. ๒๕๖๘ พิชัย ชุณหวชิร รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำเหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท สองชนิด ออกใช้เพื่อเป็นที่ระลึกในโอกาสครบ ๑๕๐ ปี กระทรวงการต่างประเทศ ในวันที่ ๑๔ เมษายน พ.ศ. ๒๕๖๘ จึงจำเป็นต้องออกกฎกระทรวงนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 29 /2543----------------เรื่อง การจัดทําและเปิดเผยรายงานการถือหลักทรัพย์(ฉบับที่ 3) อาศัยอํานาจตามความในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดด้วยความเห็นชอบของคณะกรรมการกํากับหลักทรัพย์และตลาดหลักทรัพย์ไว้ดังต่อไปนี้============================================================================================================================================================================================================================ ข้อ 1 ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 11/2541 เรื่อง การยกเว้นการจัดทําและเปิดเผยรายงานการถือหลักทรัพย์ของผู้บริหารของสถาบันการเงินที่คณะกรรมการองค์การเพื่อการปฏิรูประบบสถาบันการเงินสั่งปิดกิจการ ลงวันที่ 20 เมษายน พ.ศ. 2541========================================================================================================================================================================================================================================================================== ข้อ 2 ให้ยกเลิกข้อความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 14/2540 เรื่อง การจัดทําและเปิดเผยรายงานการถือหลักทรัพย์ ลงวันที่ 12 พฤษภาคม พ.ศ. 2540 และให้ใช้ความดังต่อไปนี้แทน===================================================================================================================================================================================================================== "ข้อ 7 เมื่อบริษัทมหาชนจํากัดตามประกาศนี้สิ้นสุดหน้าที่จัดทําและส่งงบการเงินและรายงานเกี่ยวกับฐานะการเงินและผลการดําเนินงานตามนัยแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ให้ผู้บริหารและผู้สอบบัญชีของบริษัทมหาชนจํากัดนั้นสิ้นสุดหน้าที่การจัดทําและส่งรายงานการถือหลักทรัพย์ต่อสํานักงานตามข้อ 3 เช่นเดียวกัน===================================================================================================================================================================================================================================================================================================================================================================================================================== เมื่อกรณีที่ทําให้บริษัทมหาชนจํากัดสิ้นสุดหน้าที่ตามวรรคหนึ่งหมดไป ให้ผู้บริหารและผู้สอบบัญชีของบริษัทมหาชนจํากัดนั้นจัดทําและส่งรายงานการถือหลักทรัพย์ต่อสํานักงานตามข้อกําหนดในประกาศนี้ต่อไปเช่นเดิม ในการนี้ ให้ผู้บริหารและผู้สอบบัญชียื่นรายงานการถือหลักทรัพย์โดยใช้แบบ 59-1 ภายในสามสิบวันนับแต่วันที่กรณีดังกล่าวหมดไป" ข้อ 3 ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 12 กรกฎาคม พ.ศ. 2543===================================== (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ข้อบัญญัติองค์การบริหารส่วนตำบลวังเพลิงเรื่องกำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่พ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลวังเพลิงว่าด้วยกำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ.๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ พ.ศ. ๒๕๔๓องค์การบริหารส่วนตำบลวังเพลิงโดยความเห็นชอบของสภาองค์การบริหารส่วนตำบลวังเพลิงและนายอำเภอโคกสำโรงจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลวังเพลิง เรื่อง กำหนดหลักเกณฑ์การลดหย่อนที่ดินไม่ต้องเสียภาษีบำรุงท้องที่พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลวังเพลิงตั้งแต่วันถัดจากวันประกาศในราชกิจจานุเบกษาข้อ ๓ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดลพบุรีและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่ตามจำนวน ๕ ไร่ในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนรวมกันตามเกณฑ์ที่กำหนดไว้ในวรรคหนึ่งการลดหย่อนตามเกณฑ์ในข้อบัญญัตินี้ให้ได้รับการลดหย่อนสำหรับที่ดินที่อยู่ในจังหวัดใดจังหวัดหนึ่งแต่จังหวัดเดียวข้อ ๔ ให้นายกองค์การบริหารส่วนตำบลวังเพลิงเป็นผู้รักษาการให้เป็นไปตามข้อบัญญัตินี้และให้มีอำนาจออกข้อบังคับ ระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๗ ธันวาคม พ.ศ. ๒๕๖๐นรินทร์คลังผานายกองค์การบริหารส่วนตำบลวังเพลิงพิมพ์มาดา/จัดทำ๑๐กันยายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๕ ง/หน้า ๑๒๖/๒๒ มิถุนายน ๒๕๖๑
ประกาศคณะกรรมการกํากับหลักทรัพย์และตลาดหลักทรัพย์ที่ กค. 6/2559เรื่อง จํานวนทุนทรัพย์สําหรับข้อพิพาทตามสัญญาซื้อขายล่วงหน้าที่ให้ระงับข้อพิพาทโดยอนุญาโตตุลาการ ------------------------------------------------------- อาศัยอํานาจตามความในมาตรา 9 และมาตรา 47 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ข. 4/2551 เรื่อง จํานวนทุนทรัพย์สําหรับข้อพิพาทตามสัญญาซื้อขายล่วงหน้าที่ให้ระงับข้อพิพาทโดยอนุญาโตตุลาการ ลงวันที่ 2 เมษายน พ.ศ. 2551 ข้อ ๒ ข้อพิพาททางแพ่งที่เกี่ยวกับหรือเนื่องจากการประกอบธุรกิจสัญญาซื้อขายล่วงหน้าที่ลูกค้าของผู้ประกอบธุรกิจสัญญาซื้อขายล่วงหน้าจะเสนอให้อนุญาโตตุลาการของสํานักงาน ก.ล.ต. พิจารณาจะต้องเป็นข้อพิพาทที่มีจํานวนทุนทรัพย์ที่ลูกค้าแต่ละรายเรียกร้องค่าเสียหายไม่เกิน 5 ล้านบาทข้อ ๓ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 22 กันยายน พ.ศ. 2559 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 156)เรื่อง กําหนดลักษณะ และเงื่อนไข ค่าตอบแทนที่ไม่ต้องนํามารวมคํานวณ มูลค่าของฐานภาษีตามมาตรา 79(4) แห่งประมวลรัษฎากร----------------------------------------------------- อาศัยอํานาจตามความในมาตรา 79(4) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรโดยอนุมัติรัฐมนตรีว่าการกระทรวงการคลัง กําหนดลักษณะ และเงื่อนไข ค่าตอบแทนที่ไม่ต้องนํามารวมคํานวณมูลค่าของฐานภาษี ไว้ดังต่อไปนี้ข้อ ๑ ให้เพิ่มความต่อไปนี้เป็น (19) และ (20) ของข้อ 2 ของประกาศอธิบดี กรมสรรพากร เกี่ยวกับภาษีมูลค่าเพิ่ม (ฉบับที่ 40) เรื่อง กําหนดลักษณะ และเงื่อนไข ค่าตอบแทนที่ไม่ต้องนํามารวมคํานวณมูลค่าของฐานภาษี ตามมาตรา 79(4) แห่งประมวลรัษฎากร ลงวันที่ 26 สิงหาคม พ.ศ. 2535 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 150) เรื่อง กําหนดลักษณะ และเงื่อนไข ค่าตอบแทนที่ไม่ต้องนํามารวมคํานวณมูลค่าของฐานภาษี ตามมาตรา 79(4) แห่งประมวลรัษฎากร ลงวันที่ 28 มกราคม พ.ศ. 2546 "(19) มูลค่าของทรัพย์สินหรือสินค้าซึ่งผู้ประกอบการจดทะเบียนบริจาคให้แก่ส่วนราชการตามโครงการของทางราชการ เพื่อช่วยเหลือผู้ประสบอุทกภัย วาตภัย อัคคีภัย หรือภัยธรรมชาติในลักษณะทํานองเดียวกัน (20) มูลค่าของทรัพย์สินที่ใช้ในการประกอบกิจการซึ่งผู้ประกอบการ จดทะเบียนบริจาคให้แก่ส่วนราชการตามโครงการของทางราชการ เพื่อให้แก่สถานศึกษาของทางราชการ สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน หรือสถานศึกษาตามกฎหมายว่าด้วยโรงเรียนเอกชน"ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 2 ธันวาคม พ.ศ. 2546 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร
ประกาศกรมเจ้าท่าประกาศกรมเจ้าท่าที่ ๑๗๗/๒๕๒๗เรื่องการใช้เครื่องวัดควันและเสียงดังของเรือกล[๑] ตามประกาศกรมเจ้าท่า ที่ ๓๘/๒๕๑๕ ลงวันที่ ๒๑ กุมภาพันธ์๒๕๑๕ เรื่อง การใช้เครื่องวัดควันและเสียงดังของเรือกลกำหนดเครื่องวัดควันและลักษณะควันที่เป็นอันตรายหรือเสื่อมเสียอนามัยและเครื่องวัดเสียงและระดับเสียงที่ก่อความเดือดร้อนรำคาญแก่ประชาชนสำหรับเรือกลที่นำมาใช้ในแม่น้ำลำคลองนั้นบัดนี้เห็นสมควรกำหนดการใช้เครื่องวัดควันและเสียงดังของเรือกลขึ้นใหม่เพื่อความเหมาะสมยิ่งขึ้น ฉะนั้น อาศัยอำนาจตามความในข้อ ๒แห่งประกาศของคณะปฏิวัติ ฉบับที่ ๑๖ ลงวันที่ ๙ ธันวาคม ๒๕๑๔อธิบดีกรมเจ้าท่าโดยอนุมัติรัฐมนตรีว่าการกระทรวงคมนาคม เห็นสมควรออกประกาศการใช้เครื่องวัดควันและเสียงดังของเรือกลดังต่อไปนี้๑.ให้ยกเลิกประกาศกรมเจ้าท่า ที่ ๓๘/๒๕๑๕ ฉบับลงวันที่ ๒๑ กุมภาพันธ์ ๒๕๑๕เรื่อง การใช้เครื่องวัดควันและเสียงดังของเรือกล๒.กำหนดเครื่องวัดควันและลักษณะควันที่เป็นอันตรายหรือเสื่อมเสียอนามัย และเครื่องวัดเสียงและระดับเสียงที่ก่อความเดือดร้อนรำคาญแก่ประชาชนสำหรับเรือกลที่นำมาใช้ในแม่น้ำลำคลองไว้ดังนี้๒.๑ ลักษณะของควันที่ออกจากท่อไอเสียของเรือกลชนิดที่ใช้เครื่องเผาไหม้ภายในซึ่งทดสอบและวัดเขม่าควันที่ปากท่อไอเสียเมื่อเรือกลผูกอยู่กับที่และเร่งเครื่องยนต์ประมาณ๒ ใน ๓ ของอัตรารอบสูงสุดของเครื่องนั้นได้เกินกว่าร้อยละ ๕๒ โดยใช้เครื่องวัดชนิดใช้แสงผ่านฮาร์ทริดจ์หรือร้อยละ ๔๐ โดยใช้เครื่องวัดระบบบอช๒.๒ระดับเสียงอันเกิดจากเครื่องยนต์และส่วนประกอบส่วนหนึ่งส่วนใดของเรืองกลเมื่อผูกอยู่กับที่และเร่งเครื่องยนต์ประมาณ๒ ใน ๓ ของอัตรารอบสูงสุดของเครื่องนั้นได้เกินกว่า ๘๕ เดซิเบลโดยใช้เครื่องวัดระดับเสียงและวิธีวัดตามมาตรฐานสากล ในระยะห่าง ๗.๕๐ เมตร หรือเกินกว่า๑๐๐ เดซิเบล ในระยะห่าง ๐.๕๐ เมตรทั้งนี้ ตั้งแต่วันที่ ๑ มกราคม ๒๕๒๘ เป็นต้นไปประกาศ ณ วันที่ ๓ สิงหาคม ๒๕๒๗เรือเอก ลักษณ์ คเชนทร์ชัยอธิบดีกรมเจ้าท่าสุรินทร์/แก้ไข๑๐ กรกฎาคม ๒๕๔๔โชติกานต์/ปรับปรุง๓ กุมภาพันธ์ ๒๕๕๘[๑] ราชกิจจานุเบกษาเล่ม ๑๐๒/ตอนที่ ๓๒/ฉบับพิเศษ หน้า ๑๓/๑๓ มีนาคม ๒๕๒๘
คำพิพากษาศาลฎีกาที่ 527/2464หลักกฎหมาย: ที่ดิน กรรมสิทธิที่ดินบ้านเรือนเปนของโจทย์ โจทย์ขายฝากผู้อื่นไว้ โจทย์เอาเงินที่จำเลยไปไถ่มา แล้วว่าจะโอนให้จำเลย โจทย์ได้ปล่อยให้จำเลยปกครองมา ๗- ๘ ปี บัดนี้โจทย์ฟ้องขอให้ห้ามอย่าให้จำเลยเกี่ยวข้องในที่รายนี้จำเลยสู้ว่าที่เปนของจำเลย ๆ ปกครองมา ๑๐ ปีกว่าแล้ว พิจารณาได้ความดังกล่าวข้างต้นพิพากษาให้ที่เปนของโจทย์ห้ามไม่ให้จำเลยเกี่ยวข้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 527/2464ที่ดิน กรรมสิทธิที่ดินบ้านเรือนเปนของโจทย์ โจทย์ขายฝากผู้อื่นไว้ โจทย์เอาเงินที่จำเลยไปไถ่มา แล้วว่าจะโอนให้จำเลย โจทย์ได้ปล่อยให้จำเลยปกครองมา ๗- ๘ ปี บัดนี้โจทย์ฟ้องขอให้ห้ามอย่าให้จำเลยเกี่ยวข้องในที่รายนี้จำเลยสู้ว่าที่เปนของจำเลย ๆ ปกครองมา ๑๐ ปีกว่าแล้ว พิจารณาได้ความดังกล่าวข้างต้นพิพากษาให้ที่เปนของโจทย์ห้ามไม่ให้จำเลยเกี่ยวข้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ที่ดินบ้านเรือนเปนของโจทย์ โจทย์ขายฝากผู้อื่นไว้ โจทย์เอาเงินที่จำเลยไปไถ่มา แล้วว่าจะโอนให้จำเลย โจทย์ได้ปล่อยให้จำเลยปกครองมา ๗- ๘ ปี บัดนี้โจทย์ฟ้องขอให้ห้ามอย่าให้จำเลยเกี่ยวข้องในที่รายนี้จำเลยสู้ว่าที่เปนของจำเลย ๆ ปกครองมา ๑๐ ปีกว่าแล้ว พิจารณาได้ความดังกล่าวข้างต้นพิพากษาให้ที่เปนของโจทย์ห้ามไม่ให้จำเลยเกี่ยวข้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 527/2464ที่ดิน กรรมสิทธิที่ดินบ้านเรือนเปนของโจทย์ โจทย์ขายฝากผู้อื่นไว้ โจทย์เอาเงินที่จำเลยไปไถ่มา แล้วว่าจะโอนให้จำเลย โจทย์ได้ปล่อยให้จำเลยปกครองมา ๗- ๘ ปี บัดนี้โจทย์ฟ้องขอให้ห้ามอย่าให้จำเลยเกี่ยวข้องในที่รายนี้จำเลยสู้ว่าที่เปนของจำเลย ๆ ปกครองมา ๑๐ ปีกว่าแล้ว พิจารณาได้ความดังกล่าวข้างต้นพิพากษาให้ที่เปนของโจทย์ห้ามไม่ให้จำเลยเกี่ยวข้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 119482. คำพิพากษาศาลฎีกาที่ 526/2464 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 526/2464 ป.อ. ม. 288()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ